open-index/open-wikipedia-markdown huggingface dataset:
Leeds Beckett University

**Leeds Beckett University**, tidligere **Leeds Metropolitan University** og **Leeds Polytechnic**, er et universitet med campuser i Leeds og Harrogate i Storbritannia. Universitetet har 41 000 studenter og 3 600 ansatte.

Det er en videreføring av en tidligere polyteknisk skole som i 1992 fikk universitetsstatus under navnet *Leeds Metropolitan University*;
betegnelsen metropolitanuniversitet blir eller ble brukt av mange tidligere polytekniske skoler i Storbritannia etter at de fikk universitetsstatus. I 2014 skiftet institusjonen navn til *Leeds Beckett University*.

Det må ikke forveksles med University of Leeds.

## Rangeringer

Leeds Beckett University ble rangert som nummer 114 av 126 britiske universiteter på Complete University Guides liste for 2016 og som nummer 116 av 119 britiske universiteter på *The Guardians* 2016-liste.

Leeds Beckett University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


Leeds Metropolitan University - geograph.org.uk - 148839.jpg|*'F' Building & 'H' Building*
The Sky Plaza.jpg|*Sky Plaza*
LMU Beckett Park campus 005.jpg|*Beckett Park*
Leeds Met buildings including the Plaza Tower.jpg|*Plaza Tower*
James Graham building 001.jpg|*James Graham Building*
Old Broadcasting House, Leeds.jpg|*Old Broadcasting House*
Broadcasting Tower 002.jpg|*Broadcasting Tower*
The Rosebowl, LMU 001.jpg|*The Rosebowl*


## Referanser


## Eksterne lenker
*
Selby

**Selby** er en by og et verdslig sogn i distriktet av samme navn i grevskapet North Yorkshire, England. Den er lokalisert 22,7&nbsp;km sør for byen York langs løpet av elven Ouse. Selby er den største og den mest folkerike bosetningen i det større distriktet Selby. Ved folketellingen i 2001 hadde distriktet en befolkning på 13 012 innbyggere, noe som hadde økt til 14 731 ved den tilsvarende folketellingen i 2011.

Historisk var Selby en del av det tidligere distriktet West Riding av Yorkshire. Mye av byens framgang og rikdom skyldtes Selbys posisjon ved bredden av elven Ouse. I fortiden hadde Selby en skipsbyggingsindustri og var en viktig havn, hovedsakelig grunnet Selby-kanalen som fraktet handel fra den ekspanderende byen Leeds. Selby har eget fotballag, Selby Town FC, som spiller i Northern Counties East Football League. Byen er også kjent for mikrobryggeriet Brown Cow Brewery og bryggeriet Abbey Bells Brewery.

## Etymologi
Byens opprinnelse har sin opprinnelse til etableringen av norrøn bosetning i vikingtiden ved bredden av Ouse. Arkeologiske undersøkelser av Selby har avdekket omfattende levninger, inkludert vanntrukne forekomster i byens kjerne som er datert tilbake til romersk tid. Det er mulig at Selby har sitt opphav i den bosetningen som for året 779 ble referert til *[[Den angelsaksiske krønike]]* som *Seletun*, også et norrønt stedsnavn. I dette året ble Seletun brent av ealdorman Beorn (Bjørn?).

Stednavnet *Seleby(a)* opptrer i en undersøkelse ca. 1030 og omtales som *Selebi*, som *Seleby(a)*/*Selebi(a)* i dokumenter fra slutten av 1100-tallet, med de adjektivisk formene *Salebiensis* og *Selebiensis*. Referansen i *Den angelsaksiske krønike* for året 779 synes det første elementet å henvise til et personnavn og siste element, *tun(e)*, har erstattet by. Det har vært foreslått at *sele* har betydningen «beskåret piletre», en tolkning som er forklart ved Selbys lokalisering ved elven Ouse.

## Vennskapsbyer
Selby har følgende vennskapsbyer:

*  Carentan, Frankrike
*  Filderstadt, Tyskland

## Referanser


## Eksterne lenker
* 

* Selby Town Council
* Selby Times
* Selby Town Hall Events
* Online Map-Based record of Selby's History
Einar Tjeld

**Einar Tjeld** var en norsk frihetskjemper i reformasjonstiden. Hans opphav og slektstilhørighet er ukjent. Dog nevnes flere personer med tilnavnet Tjeld i DN.

Einar Tjeld var i erkebiskop Olav Engelbregtssons tjeneste, og ble av denne sendt mot Akershus i begynnelsen av 1536. Hans mål var å erobre Akershus fra den danske lensherren Erik Olufsen Gyldenstierne.

Angrepet mot Akershus var mislykket, og Einar Tjeld måtte legge på flukt. Han dukker senere opp igjen i forbindelse med forsvaret av festningen Steinvikholmen i 1537, for så å forsvinne sporløst.

## Litteratur
* Ludvig Daae: «Einar Tjelds Kamp ved Oslo 1536», i *[[Historisk tidsskrift]]* I (1871), s. 501–502
Nord-Helgeland prosti

**Nord-Helgeland prosti**, inntil 1922 benevnt **Nordre Helgeland prosti**, er et prosti i Sør-Hålogaland bispedømme. Prostiet har sitt sete i Sandnessjøen.

## Sogn i prostiet
*I Alstahaug kommune
** Alstahaug
** Sandnessjøen
** Tjøtta 

*I Dønna kommune
**Dønna

*I Herøy kommune
**Herøy

*I Leirfjord kommune
**Leirfjord

*I Lurøy kommune
** Aldersund
** Lurøy

*I Nesna kommune
**Nesna

*I Rødøy kommune
** Rødøy
** Rødøy indre  

*I Træna kommune
**Træna


Alstahaug kirke.jpg|Alstahaug kirke fra 1100/1200-tallet.
Dønnes kirke01.JPG|Dønnes kirke fra rundt 1200.
Heroey-Kirke-2018.jpg|Herøy kirke fra 1100-tallet


## Historikk
Prostiet ble opprettet ved kgl.res. av 4. desember 1843, da Helgeland prosti ble delt i Søndre og Nordre Helgeland prostier. Sistnevnte ble allerede i 1864 fradelt *de fire indre prestegjeld*, som ble tillagt det nye Indre Helgeland prosti:

## Prestegjeld
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

* Alstahaug *(fra [[middelalderen]])*
* Herøy *(opprettet 1862)*
* Dønna *(opprettet 1962)*
* Nesna *(opprettet 1738 som Ytre Ranen)*
* Lurøy *(opprettet 1822)*
* Rødøy *(fra [[middelalderen]])*
* Meløy *(opprettet 1903, overført til [[Bodø domprosti]] 1952)*
*Til Indre Helgeland prosti 1864:*
* Hemnes *(opprettet 1738 som Indre Ranen)*
* Mo *(opprettet 1843)*
* Wefsen *(opprettet 1767)*
* Hattfjelldal *(opprettet 1862)*

## Referanser


## Eksterne lenker
* Prostiet på kirken.no
Sør-Helgeland prosti

**Sør-Helgeland prosti**, inntil 1922 benevnt **Søndre Helgeland prosti**, er et prosti i Sør-Hålogaland bispedømme. Prostiet har sitt sete i Brønnøysund. Prost er Sigridur Gudmarsdottir.

Prostiet ble opprettet ved kongelig resolusjon av 4. desember 1843, da Helgeland prosti ble delt i Søndre og Nordre Helgeland prostier.

## Sogn i prostiet
*I Bindal kommune
** Solstad
** Vassås 	

*I Brønnøy kommune
** Brønnøy
** Velfjord og Tosen 

*I Sømna kommune
**Sømna

*I Vega kommune
**Vega

*I Vevelstad kommune
**Vevelstad

## Historikk
Prostiet ble opprettet ved kgl.res. av 4. desember 1843, da Helgeland prosti ble delt i Søndre og Nordre Helgeland prostier. Sistnevnte ble allerede i 1864 fradelt *de fire indre prestegjeld*, som ble tillagt det nye Indre Helgeland prosti:

## Prestegjeld
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

* Brønnøy *(fra [[middelalderen]])*
* Velfjord *(opprettet 1875)*
* Bindal *(opprettet 1815)*
* Sømna *(opprettet 1901)*
* Tjøtta *(opprettet 1862, lagt til [[Alstahaug prestegjeld|Alstahaug]] 1998)*
* Vega *(opprettet 1740)*

## Referanser


## Eksterne lenker
* Prostiet på kirken.no
Orøpram

**Orøprammen** er en dansk lokal pram fra området omkring Isefjorden vest på Sjælland. I østlige Danmark brukte folk den generelle betegnelsen *pram* på de ulike båttypene uten kjøl og med flat bunn, inkludert eldre danske båttyper som kåg.

## Fjordene
De fleste danske fjordene er grunne farvann med rolig sjø og sterk plantevekst, noe som gjorde de til utmerkede fiskeplasser for ål og sild samt horn- og flatfisk. Bøndene som levde rundt disse fjordene, hadde ofte fiske som bigeskjeft dersom de hadde fått fiskerett av de danske myndighetene.

Isefjordens eneste øy Orø, har i flere århundrer vært et utpreget landbruksdistrikt med en liten båttradisjon som gikk ut på å bygge båter av enkel konstruksjon som f.eks. stokkebåt. Dette er ikke enestående i områdene rundt de grunne fjordene.

## Prammen fra Orø
På øya Orø ble slike enkle prammer i lang tid bygget som en spissgattet klinkbygd versjon av den danske båttypen *kåg*. Den har kravellbygd bunn, men dens egentlige styrke ligger i skallkonstruksjonen med esingen som holdt sammen båten. Den er rundere i formen enn den vanlige kågen, med bredde på over en tredjedel av prammens lengde på 4,4 meter. Den skilte seg lite fra de andre østdanske og sørsvenske prammene i utseendet.

Den var et ideelt fartøy i de flate og smale rennene i den innerste Isefjorden omkring Orø, der bøndene supplerte landbrukets avkastninger med inntektene fra fiskeriet. Disse prammene er utelukkende innrettet etter bunnforholdene i det grunne farvannet og ble enten rodd eller staket frem.

## Se også
* Kåg

## Litteratur
* Christian Nielsen: *Danske bådtyper* 2005 ISBN 87-90374-30-4
Les Mots

***Les Mots*** (*Ordene*), ble utgitt 1963, i tidsskriftet *Les temps modernes* (*Moderne tider*) og senere i bokform i 1964. Dette er forfatteren og filosofen Jean-Paul Sartres selvbiografi . Boken omhandler hendelser i og refleksjoner omkring hans liv frem til hans ellevte år. Romanen beskriver hans oppvekst med bøker og det skrevne ord gjennom en analyse av ham selv og hans familie. Det er uklart når Sartre skrev romanen. Sartre har selv uttalt at den ble skrevet i 1953-54, men den ble ikke utgitt før i 1963 .

Romanen er oversatt til norsk (ISBN 82-05-16767-2) og finnes i engelsk utgave under tittelen *The Words*.

## Referanser
Michael Frede

**Michael Frede** (født 31. mai 1940, Berlin i Tyskland, død 11. august 2007, Agios Minas i Hellas) var en tysk professor og forsker i klassisk filosofi. Han befattet seg spesielt med Aristoteles og stoikerne og arbeidet blant annet ved Universitetet i California, Berkeley og University of Oxford.

Frede var gift to ganger, med Dorothea von Nicolai og dernest med Gabriele Thiede. Etter dette levde Frede i samboerskap med Katerina Ierodiakonou. Frede etterlot seg fire barn fra sine tidligere ekteskap.

Frede døde på jobbreise i Delfi, ved drukning under en svømmetur i Korintbukta den 11. august 2007.

## Utvalgt bibliografi
* *Prädikation und Existenzaussage*, 1967
* *Die Stoische Logik*, 1974
* *Essays in Ancient Philosophy*, 1987
* *Aristoteles 'Metaphysik Z': Text, Übersetzung und Kommentar*, 2 vols (medforfatter: Günther Patzig), 1988 
* *The Original Sceptics: A Controversy* (medforfatter: Myles Burnyeat), 1997
* *Rationality in Greek Thought* (medforfatter: Gisela Striker), 1999
* *Pagan Monotheism in Late Antiquity* (medforfatter: Polymnia Athanassiadi), 2001
* *Aristotle’s Metaphysics Book Lambda* (medforfatter: David Charles), 2001

## Referanser
Jug (elv)

**Jug** (russisk: Юг) er ei elv i den europeiske delen av Russland. Den er 574 kilometer lang, med et nedbørfelt på . Middelvannføringen ved Gavrino, 35 km fra munningen, er .

Elva har sine kilder i de langstrakte Nordrussiske høyder, rundt 40 kilometer nordøst for byen Nikolsk i Vologda oblast. Derfra renner den først et stykke i sørvestlig retning, før den ved Nikolsk gjør en stor sving mot nord og meanderer seg gjennom ganske dypt innskårne daler. Deretter renner den mot nordøst og passerer innom Kirovsk oblast, hvor den gjør en ny stor sving mot nordvest. 35 kilometer før munningen kommer sideelva Luza inn fra øst. Ved Velikij Ustjug løper Jug sammen med elva Sukhona, som kommer inn fra vest, og danner med det Nordre Dvina.

Ordet *Jug* betyr direkte oversatt «sør», men det har likevel etymologisk sannsynligvis ingenting med himmelretningen å gjøre.

## Referanser
De nordrussiske høyder

**De nordrussiske høyder** (russisk: Северные Увалы – *Severnye Uvaly*) er et 600 km langt høydedrag nord i den europeiske delen av Russland, med høyeste punkt i nordvest på 293 moh.

De nordrussiske høyder strekker seg fra midt på Uralfjellene i øst, til de avsluttes mot det vidstrakte dalføret til øvre Volga i sørvest. De ligger sør for Det nordrussiske lavland, og er en del av Den østeuropeiske slette. Landskapet i de tynt befolkede nordrussiske høyder er slipt og formet av ismassene i istiden, og kjennetegnes av skogkledte åser, bergknauser, barskog og myrer.

Høydene danner vannskillet mellom nedbørfeltene til Nordre Dvina i nord og Volga i sør.  Mot nord renner Dvinas sideelver Sukhona, Jug, Luza, Sysola og Vytsjegda, og mot sør og Volga renner Kama, Vjatka, Moloma, Vetluga og Unzja.

## Referanser
Velikij Ustjug

__NOTOC__

**Velikij Ustjug** (russisk: Вели́кий У́стюг) er en by i Vologda oblast i Russland. Den ligger ved samløpet av elvene Sukhona og Jug. Byen hadde .

Den første attesterte bosetningen her var klosterbosetningen ved *Gleden* (russisk: Гледен), som ble opprettet nær stedet hvor elva Jug løper sammen med Sukhona og danner elva Nordre Dvina). På slutten av 1400-tallet hadde stedet fått tittelen *Store* – *Velikij* (russisk: Великий).

Byen Velikij Ustjug er først nevnt i en krønike i 1207. Den var en del av fyrstedømmet Vladimir-Suzdal. Ettersom den lå hvor flere viktige handelsruter krysset hverandre, utviklet byen seg til et betydelig kommersielt og industrielt senter på 15- og 1600-tallet. Velikij Ustjug mistet sin nøkkelrolle som elvehavn med den minkende betydningen av ruten langs elva Sukhona for handelen mellom Kina og Vest-Europa. Dette ble spesielt forverret etter åpningen av Suezkanalen i 1869. Byen er ellers kjent for sine utsøkte håndverk, så som sølvfiligrans, neverutskjæringer, dekorativ kobberbinding og niello.

I skogen nær Velikij Ustjug ligger et turist- og fornøyelsessted som markedsføres som Ded Moroz' vottsjina, hans offisielle bosted.

## Demografi
Befolkningsutvikling:
:

## Billedgalleri

Fil:Velikiy_Ustyug_and_Sukhona_River.jpg|Velikij Ustjug og Sukhona-elva (flyfoto 2001).
Fil:vu02.jpg|Utsikt mot katedral-komplekset i Velikij Ustjug fra landsbyen Dymkovo (foto 2001).
Fil:vu18.jpg|Elvebredd i Velikij Ustjug (foto 1913).
Fil:Ustiug4.jpg|Elvebredd i Velikij Ustjug (foto først på 1900-tallet).


## Referanser


## Litteratur
Nyttige (engelskspråklige) artikler om Velikij Ustjug:
*Brumfield, W (Undated) Veliky Ustyug: *A view through the lens of an American scholar-photographer*. Hele teksten tilgjengelig på www.pomorsu.ru/Brumfield/velikii_ustiug.htm
*Gardner, N (2005) Artikkel i magasinet *hidden europe*, 5 (nov. 2005), pp.22-26. Hele teksten tilgjengelig (html og pdf-versjoner) på hidden europe website 

## Eksterne lenker
* 
* Byens webportal 
* Museumskomplekset i Velikij Ustjug
* Satellittfoto fra Google Maps
* Velikij Ustjug på gamle og nyere bilder
Hvit admiral

**Hvit admiral** (*Limenitis camilla*) er en sommerfugl som tilhører den store familien flikvinger (Nymphalidae). Har nå blitt funnet i Vestfold, hvor man kan se flere Hvit Admiral sommerfugler på nedhogstfelt og i åpne områder i skogen.

## Utseende
En middelsstor (vingespenn 48–59&nbsp;mm) sommerfugl, på oversiden mørkt gråbrun med hvite bånd, på undersiden er grunnfargen brunoransje. Kjønnene er temmelig like, men hunnen er litt større enn hannen og har noe mer rundede vinger. **Kroppen** er middels kraftig, **hodet** ganske stort og bredt. Sugesnabelen er velutviklet, labialpalpene ganske lange og fremoverrettede. Antennene er rundt halvparten så lange som forvingene, markert klubbeformede, med gule spisser. **Forvingene** er avrundet trekantede, mørke med et oppbrutt, hvitt, litt bølgete tverrbånd, utenfor dette med noen små, hvite flekker. Vingenes ytterkant er temmelig jevn, men på grunn av havlmåneformede, hvite flekker mellom årene kan de se flikete ut ved første øyekast. **Bakvingene** er ganske store, avrundede, med et bredt, hvitt tverrbånd rundt midten. De har tre rekker av utydelige, mørke flekker utenfor dette og en litt utydleig, oransje flekk ved bahjørnet. Undersidens mønster ligner oversiden, men grunnfargen er brunoransje, ikke mørkebrun, og det finnes noen flere flekker. Bakvingen er blågrønn ved roten. **Egget** er lysegrønt og nærmest kulkeformet, med små groper omgitt av fine, hårete lister som danner et bikake-lignende mønster. **Larven** er brun som liten, senere grønn, med to rødbrune, piggete utvekster på hvert kroppsledd. **Puppen** er ganske karakteristisk, grønn, med en pyramideformet utvekst på ryggen av andre bakkroppsledd og et par lange, rette "horn" på hodet.

Limenitis camilla MHNT CUT 2013 3 15 Compiegne Dos.jpg|*Limenitis camilla*
Limenitis camilla MHNT CUT 2013 3 15 Compiegne Ventre.jpg|*Limenitis camilla* △


## Levevis
Larven lever på vivendel (*Lonicera periclymemum*) og leddved (*Lonicera xylosteum*). Sommerfuglen flyr mest i edelløvskog der det vokser rikelig av vertsplantene. De voksne sommerfuglene flyr i juni–juli og holder seg mest oppe i trekronene. De besøker blomster, for eksempel av bjørnebær (*Rubus fruticosus*), og drikker også fra sølepytter eller gjærende, utflytende sevje. Larvene er avhengige av varmt sommervær og arten kan dø ut i de nordlige delene av utbredelsen i kalde somre.

## Utbredelse
Arten forekommer over det meste av Europa, men har ikke faste bestander i Skandinavia. Mellom 1946 og 1959 hadde den nokså stabile bestander i Skåne, men den forsvant deretter og var borte til noen eksemplarer på ny dukket opp i 2003. Den har aldri blitt funnet i Norge. Arten går østover til Kasakhstan, og dukker opp igjen i Amur-området, Mandsjuria og østover til Japan og Korea i Øst-Asia.

## Kilder
* Eliasson, C.U., Ryrholm, N., Holmer, M. Jilg, K. & Gärdenfors, U. (2005) Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. 

## Eksterne lenker
* 
* Svenska Fjärilar, med bildegalleri
Alexa Internet

**Alexa Internet, Inc.** var et amerikansk internettselskap som ble grunnlagt i 1996 i San Francisco av Brewster Kahle og Bruce Gilliat og lagt ned 1. mai 2022. Selskapet utviklet en verktøylinje (Alexa Toolbar) til nettleserne Google Chrome, Internet Explorer og Mozilla Firefox. Verktøylinjen ga brukeren bakgrunnsinformasjon om de besøkte nettstedene, men til gjengjeld formidlet den statistikk om surfingen tilbake til selskapet, som basert på denne informasjonen produserte rangerte oversikter over verdens mest besøkte nettsteder. 

Selskapet Alexa Internet ble i 1999 solgt til konsernet Amazon.com. I desember 2021 kunngjorde Alexa.com at driften ville opphøre 1.&nbsp;mai 2022.

## Alexa-rangering
*Alexa-rangering* (Alexa Global Rank) ble et begrep knyttet til bedømming av populariteten til et nettsted. Begrepet viste til den rangeringen nettstedet hadde på Alexas lister. Jo lavere siffer, jo mer populært var nettstedet. Siden brukerne ikke ble ansett som representative for den gjennomsnittlige nettbrukeren, ble rangeringens relevans omdiskutert. I desember 2021 besluttet Amazon å avvikle tjenesten med virkning fra 1. mai 2022.

## Referanser


## Eksterne lenker
*
Carl Jularbo

**Carl «Calle» Jularbo** (1893–1966) var en svensk musiker (trekkspill) og komponist, kjent som den i Skandinavia med flest innspillinger (1577), deriblant kjente melodier som *Livet i [[Finnskogen|Finnskogarna]]* (1915), *[[Drömmen om Elin]]*, *[[Avesta (Sverige)|Avesta]]-forsens brus* og *Nya [[Värmland]]s-valsen*.

Han spilte tidlig, debuterte med et Magdeburgspill (1899) og ga ut sin første plate (1913).
Jularbo turnerte mye i Norge, første gang på Eldorado og Dovrehallen i Kristiania (1901),
hadde over 12 000 tilskuere på Jordal Amfi (1952), og, han 
spilte inn *Hadelandsvalsen* og *Sjömans-schottis* i norske studio (Oslo, 1954).

Han skrev selvbiografien *Med dragspelet i högsätet* (1952).
Ingmar Norlén skrev biografien *Calle Jularbo – tidernas dragspelskung* (2005).
Her til lands finner man TV-serien *Jakten på Jularbo* (NRK, 2006).
I hjembyen finner man *Carl Jularbo museum*.

Vallset Idrettslag og Vallset Musikkforening i Stange kommune på Hedemarken i Norge arrangerte Vallset-Mart'n i årene 1954 - 1965 med besøk av Carl og Eberhardt Jularbos orkester hvert år. Vallsetbygda - bl.a. ovennevnte foreninger og Vallset Trekkspellag, arrangerte også trekkspillfestivalen "Jularbo Memorial" i årene 1980 - 2000. Dette var en festival til ære for Carl Jularbo og hans musikk med besøk av 20 orkestere hvert år, i hovedsak fra Norge og Sverige, også med Eberhardt Jularbos ork. i noen av årene .Året 1981 presenterte Eberhardt Jularbo sin egen komposisjon for bygda, nemlig Jularbo-minnen från Vallset.

## Referanser
 

## Eksterne lenker
* 
* 
*
Aglajaperlemorvinge

**Aglajaperlemorvinge** (*Speyeria aglaja*) er en sommerfugl som tilhører den artsrike gruppen flikvinger (Nymphalidae). Den er den eneste store arten av perlemorvinger (Argynnini) som er vanlig over store deler av Norge.

## Utseende
En ganske store (vingespenn 45 – 58 mm, noen ganger mindre), kraftig sommerfugl med litt rundede vinger. Oversiden er oransje med svarte flekker og striper. Kroppen er temmelig kraftig, kledt med forholdsvis korte, grønnaktig gylne hår. Hodet er stort og bredt, med tilspissede, fremover- og oppoverrettede labialpalper. Antennene er omtrent så lange som halve forvingen, ytterst med en markert klubbe, gule i spissen. Forvingene er noe mer avrundede enn hos beslektede arter, trekantede, med et mønster typisk for perlemorvingene. Bakvingene er kledt med lange, gyllenbrune hår ved roten. Forvingenes underside ligner overisden, men grunnfargen er blekere og de mørke flekkene litt mindre. Bakvingens underside er brungrønn, med store, firkantede, sølvfargede flekker. Noen ganger forekommer helt mørke, brune eksemplarer. **Egget** er gulaktig med et fiolettbrunt midtbånd og spiisen av samme frage. Det er avrundet kjegleformet og har 19-20 lengderibber. **Larven** er kort og trinn, svart med en oransje stripe ned på sidene, kledt med kraftige, forgrenede torner.

 Speyeria aglaja MHNT CUT 2013 3 25 Auzat Dorsal.jpg|Aglajaperlemorvinge
Speyeria aglaja MHNT CUT 2013 3 25 Auzat Ventral.jpg| △ Aglajaperlemorvinge


## Levevis
Larven lever på forskjellige arter fioler (*Viola* spp.). De voksne sommerfuglene flyr i juni – juli, mest i nærheten av skog der det vokser rikelig med tistler og andre blomster som de kan suge nektar fra. Larven klekkes om høsten, og spiser bare eggeskallet før den gjør seg klar til å overvintre i et spunnet hylster på bakken. Agalajaperlemorvingen er ganske vanlig i mye av Sør-Norge og er funnet nord til Troms, men har ikke stabile bestander i Nord-Norge.

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Nettsiden ''Norges sommerfugler''
Vologda oblast

**Vologda oblast** (russisk: Волого́дская о́бласть – *Vologodskaja oblast*) er en oblast i den europeiske delen av Russland.  Areal: 145&nbsp;700&nbsp;km², innbyggertall: 1&nbsp;269&nbsp;568 (folketelling 2002). Den største byen er Tsjerepovets, mens det administrative senteret er Vologda.

Vologda oblast er rikt på historiske monumenter, som for eksempel det storslåtte Kirillo-Belozerskijklosteret, Ferapontovklosteret (et verdensarv-sted), middelalderbyene Velikij Ustjug og Belozersk, de barokke kirkene i Totma og Ustjuzjna, etc.

## Geografi
Vologda oblast grenser til Arkhangelsk oblast (N), Kirov oblast (Ø), Kostroma oblast (SØ), Jaroslavl oblast (S), Tver oblast (SV), Novgorod oblast (SV), Leningrad oblast (v), og republikken Karelia (NV).

## Eksterne lenker
* 
* Russland.no – Informasjon om blant annet økonomi, lovgivning, kultur og turisme
Jan Arnald

**Jan Arnald**, også kjent under pseudonymet **Arne Dahl**, (født 1963) er en svensk forfatter, kritiker og litteraturviter.

Arnald debuterte i 1990 med romanen *Chiosmassakern*.

I perioden 1997&ndash;2007 skrev Arnald under pseudonymet Arne Dahl en dekalogi kriminalromaner om den fiktive A-gruppen, «den svenske Rikskriminalkpolisens spesialenhet for voldsforbrytelser av internasjonal karakter». Bøkene er solgt til tolv land, og har vunnet flere priser. I 2007 ble Arne Dahl tildelt Svenska Deckarakademins spesialpris, for gjennom denne serien å ha vitalisert og videreutviklet krimsjangeren. Inntil halve serien var utgitt var den virkelige identiteten bak forfatternavnet en godt bevart hemmelighet, og avsløringen i 2002 vakte stor oppmerksomhet.

## Bibliografi
### Som Jan Arnald
* *Chiosmassakern* (1990)
* *Nalkanden* (1992)
* *Genrernas tyranni : Den genreöverskridande linjen i Artur Lundkvists författarskap* &ndash; sakprosa (1995)
* *3 variationer* (1996)
* *Klä i ord* &ndash; noveller (1997) 
* *Barbarer (2001)
* *Maria och Artur* (2006)
* *Intimus* (2010)

=== Som Arne Dahl ===
* *Ont blod* (1998)
* *Misterioso* (1999), norsk tittel *Misterioso*, oversatt av Einar Blomgren
* *Upp till toppen av berget* (2000)
* *Europa Blues* (2001)
* *De största vatten* (2002)
* *En midsommarnattsdröm* (2003)
* *Dödsmässa* (2004)
* *Mörkertal* (2005)
* *Efterskalv* (2006)
* *Himmelsöga* (2007), norsk tittel *Himmeløyet*, oversatt av Einar Blomgren
* *Elva* (2008)
* *Viskleken* (2011)
* *Hela havet stormar* (2012)

=== Oversettelser til norsk (som Arne Dahl) ===


== Priser og utmerkelser ==
* [[Palle Rosenkrantz-prisen]] 2003, for *Europa Blues*
* Deutscher Krimipreis International, 2. premie 2005, for  *Falsche Opfer* (*Upp till toppen av berget*)
* Deutscher Krimipreis International, 3. premie 2006, for *Tiefer Schmerz* (*Europa Blues*)
* [[Svenska Deckarakademin]]s spesialpris 2007, for «vitalisering och utveckling av kriminalgenren genom sin dekalogi om A-gruppen»
* [[Svenska Deckarakademins pris för bästa svenska kriminalroman]] 2011, for *Viskleken''

## Referanser


## Eksterne lenker
* 
* Dagsavisen 22. august 2007: Keiserens nye krim. Om Arnald/Dahl
Abeno-ku

**Abeno-ku** er en av de største bydelene i storbyen Osaka, som ligger i Japan. Den hadde .

Flere av byens jernbanelinjer har endestasjoner i denne bydelen.

## Referanser
Opplag (skip)

**Båtopplag** er en benevnelse på å parkere en båt eller fartøy over en lengre periode.

Fritidsbåter settes ofte i opplag i vintermånedene, da båtene ikke er i bruk på vannet. Dette fordi enten det er is på vannet der båten hører hjemme, eller at båtene ikke brukes i denne tiden av året.

Større fartøy tas i opplag ved større reparasjoner under vannlinjen.
Niobeperlemorvinge

**Niobeperlemorvinge** (*Argynnis niobe*) er en sommerfugl som tilhører den artsrike familien flikvinger (Nymphalidae). Den er sjelden i Norge, men forekommer i Ytre Telemark og langs Oslofjorden, tidligere hadde den en videre utbredelse. Den er den minste av de store perlemorvingene (slekten *Argynnis*) i Nord-Europa, og kan kjennes igjen på størrelsen, den er ellers ganske lik aglajaperlemorvinge (*Argynnis aglaja*) og adippeperlemorvinge (*Argynnis adippe*).

## Utseende
En middelstor (vingespenn 43 – 52&nbsp;mm), kraftig sommerfugl med litt rundede vinger. Oversiden er oransje med svarte flekker og striper. Kroppen er temmelig kraftig, kledt med forholdsvis korte, gylne hår. Hodet er stort og bredt, med tilspissede, fremover- og oppoverrettede labialpalper. Antennene er omtrent så lange som halve forvingen, ytterst med en markert klubbe, gule i spissen. Forvingene er noe mer avrundede enn hos beslektede arter, trekantede, med et mønster typisk for perlemorvingene. Bakvingene er kledt med lange, gyllenbrune hår ved roten. Forvingenes underside ligner oversiden, men grunnfargen er blekere og de mørke flekkene litt mindre. Bakvingens underside er rødbrun, med store, firkantede flekker som vanligvis ikke er sølvfargede.
**Larven** er som utvokst rødbrun med svart marmorering, kledt med lange, forgrenede torner.

Fabriciana niobe MHNT CUT 2013 3 24 Cahors dorsal.jpg|Niobeperlemorvinge
Fabriciana niobe MHNT CUT 2013 3 24 Cahors Ventral.jpg| △ Niobeperlemorvinge

## Levevis
Nioberperlemorvingen er knyttet til åpne, varme, gjerne sandige marker. Larven lever på forskjellige slags fioler (*Viola* spp.). Denne arten overvintrer som egg. De voksne sommerfuglene flyr fra slutten av juni til august.

## Utbredelse
Niobeperlemorvingen var tidligere forholdsvis vidt utbredt i Sør-Norge, over det meste av Østlandet vest til Aust-Agder, dessuten med isolerte bestander i varme fjordstrøk på Voss og i Lærdal. I dag finnes den bare i et begrenset område på begge sider av Oslofjorden og i ytre Telemark. Selv om det fortsatt finnes gode bestander noen steder, spesielt i Østfold, blir arten vurdert som kritisk truet (CR) på den norske rødlisten (2015).

## Referanser




## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Svenska Fjärilar, med bildegalleri
* Norges sommerfugler
Søren Nystrøm Rasted

**Søren Nystrøm Rasted** (født 13. juni 1969 i Blovstrød) er en dansk musiker, tidligere medlem av gruppen Aqua. Som sangskriver og produsent på begge albumene, *Aquarium* og *Aquarius*, som solgte til sammen over 18 millioner eksemplarer, Med «Barbie Girl», «Doctor Jones» og «Turn back Time» skrev bandet historie ved å være det første debutbandet som hadde 3 nummer 1-singler på de britiske singlelistene. Andre populære låter var «Cartoon Heroes», «My oh My», «Roses Are Red», «Around the World», «Lollipop» (Candyman) og «Goodmorning Sunshine» .

Søren Nystrøm Rasted står også bak det internasjonale musikkprosjektet Lazyboy – som ble utgitt i 12 land og som høstet gull- og platinaplater med spor som «Underwear goes inside the pants». Nystrøm Rasted skriver sanger og produserer, og har bl.a. skrevet for Sanne Salomonsen, Sort Sol og Jon Popstars. Søren Nystrøm Rasted er blitt en verdenskjent produsent innen popsjangeren. Han har også utgitt musikk med sin nevø Nicolaj Rasted under navnet Hej Matematik. 

Han har vært gift med Lene Nystrøm, som også var medlem av bandet Aqua, og har to barn med henne. 

## Referanser


## Eksterne lenker
* 
* 
*
Integrering

**Integrering** kan vise til:

* Sosial integrasjon, en sosial prosess og sosiologisk term
* Integral (matematikk), i matematisk analyse
Magnus Stenbock

**Magnus Stenbock**, også kalt *Måns Bock*, *Måns Lurifax*, (født  i Stockholm, død  i København) var en svensk greve og offiser. Stenbock var sjef for Kalmar regimentet fra 1699 og Dalsregimentet fra 1700. Han ble utnevnt til generalløytnant i 1704, general i 1705, generalguvernør i Skåne i 1705 og feltmarskalk i 1713. 

Stenbock deltok i slaget ved Narva i 1700, slaget ved Kliszów i 1702, og ledet den karolinske hæren til seier i slaget ved Helsingborg i 1710 og i slaget ved Gadebusch i 1712. Han deltok i kapitulasjonen i Tönningen 16. mai 1713 og ble tatt til fange og fengslet på Fredrikshavns kastell. I bitterhet over at han ikke ble løslatt etter at det var betalt løsepenger for ham, planla han flukt. Han ble imidlertid tatt og ble satt i en liten celle med bare noen planker til gulv over et vannhull. Etter store lidelser døde han 23. februar 1717. 

Stenbock var sønn til Gustaf Otto Stenbock og giftet seg med Eva Magdalena Oxenstierna. Han fikk tre barn.

I 1901 ble det reist et statue av ham på Stortorget i Helsingborg, og dette er en av de få rytterstatuene i Sverige som ikke er av en kongelig person. På statuen holder Stenbock et sverd som egentlig skulle ha vært rettet mot erkefienden Danmark.

## Biografier
*Ingvar Eriksson: *Karolinen Magnus Stenbock*, 2007.
*Andreas Marklund: *Stenbock, Ära och ensamhet i Karl XII:s tid*, Historiska Media, Lund 2008, ISBN 978-91-85377-64-0.

## Referanser
Ian Ure

**John Francombe (Ian) Ure** (født 7. desember 1939) er en skotsk tidligere fotballspiller.
Forsvarsspilleren Ure startet sin spillerkarriere i Dundee, og spilte der i fem sesonger, og i løpet av denne perioden vant klubben sin eneste ligatittel i den skotske 1. divisjon, og kom til semifinalene i Serievinnercupen. I 1963 ble han kjøpt av London-klubben Arsenal for 62,500 engelske pund. Han spilte fast for Arsenal i de første sesongene, men mistet førstelagsplassen i løpet av midten på 60-tallet. Senere fikk han tilbake plassen og endte opp med 202 kamper og 2 mål for Arsenal. Noen anså hans talenter som forsvarer var ganske mangelfulle, spesielt etter Ures feil i Ligacupfinalen i 1969, en kamp Arsenal tapte for Swindon Town.
Ure forlot Arsenal i august 1969 for å bli en del av Manchester United, hvor han ble i to sesonger før han returnerte til Skottland, for å spille for St Mirren og så East Stirling. Han fikk 11 landskamper for , og var også med i BBCs fotballquizprogram *Quiz Ball* som "kjendisgjest". Etter at han la opp var han fotballtrener en tid, inkludert en periode som trener for East Stirling, men senere forlot han fotballen for godt. Han jobber nå som sosialarbeider i Kilmarnock.

## Referanser


## Eksterne lenker
*
Tata Motors

**Tata Motors** (bedre kjent som **Tata**) er et indisk bilmerke og produsent som inngår i konsernet Tatagruppen. Produksjonen kom i gang i 1954 under navnet **Tata Engineering and Locomotive Co. Ltd** og bestod til å begynne med av fremstilling av tog. I 1960 ble det etablert et samarbeid med Daimler-Benz om produksjon av lastebiler og busser.

I dag har Tata fabrikker i Jamshedpur, Lucknow og Pune, og er Indias største bilprodusent.

Gjennom årene har selskapet ekspandert gjennom oppkjøp.  I 2004, kjøpte Tata Daewoos lastebilproduksjon; i 2004 kjøpte de 21&nbsp;% av aksjene i Hispano Carrocera. En del av produksjonen skjer også ved ZAZ-fabrikken i Ukraina.
I januar 2008 lanserte Tata Motors sin nye ultrabillige bybil Tata Nano som skal kunne selges for 100&nbsp;000 Indiske Rupis, dvs. under NOK 15&nbsp;000.

## Modeller
* Tata Tigor
* Tata Hexa
* Tata Nano
* Tata Tiago
* Tata Xenon
* Tata Zest
* Tata Bolt
* Tata Indica
* Tata Sumo
* Tata Indigo
* Tata Indica Vista
* Tata Sumo Grande
* Tata Safari

## Referanser


## Eksterne lenker
*
Tata

**Tata** kan referere til:
* J.R.D. Tata Lederen av Tatagruppen
* Det indiske konsernet Tatagruppen, herunder
** Bilprodusenten Tata Motors
** Stålprodusenten Tata Steel
* Tata (Ungarn)
Waste Lagoon

**Waste Lagoon** var et progrockband fra Bergen.

Waste Lagoon ble startet i 1990 av Ronny Tertnes og Widar Bongom, Sune Aksnes kom til senere samme år. Bandet spilte progressive rock som best kan sammenlignes med band som Rush, Dream Theater, Yes, Kansas, Gentle Giant med mer, men til tross for all denne inspirasjonen har bandet en egen moderne sound og stil. I perioden 194 til 1997 spilte bandet inn flere demoer. Debutalbumet ble innspilt i perioden 1998-2000, mens albumet ble utgitt i 2001. Etter dette gikk bandet mer eller mindre i dvale, for så å bli oppløst i 2007.

## Bandmedlemmer
*Sune Aksnes – Bass og fotpedal synth
*Ronny Tertnes – Gitar og fotpedal synth
*Frode «FF» Fredriksen – Vokal
*Widar Bongom – Trommer
*Zsolt Meszaros – trommer (på Shadow Chaser CD)

## Diskografi
**[[Shadow Chaser]]* (2001, Millennium Lagoon Records)

## Eksterne lenker
* Waste Lagoon sin hjemmeside
Friedrich Vordemberge-Gildewart

**Friedrich Vordemberge-Gildewart** (født 17. november 1899 i Osnabrück, død 19. desember 1962 i Ulm) var en tysk Neo-plasticist (De Stijl) maler.

Han var en av de første til å male utelukkende bilder i neoplastisk stil.

## Liv og virke
Friedrich Vordemberge-Gildewart studerte arkitektur og senere interiør og skulptur ved kunsthøyskolen, og den tekniske høyskolen i Hannover (1919 -), etter først å ha gått i snekkerlære hos sin far.

Hans første kunstverk ble til i perioden 1919-1922. Disse var skulpturer, og ble fulgt opp med malerier fra 1923.

I 1924 startet han en studiegruppe: Gruppe K sammen med Hans Nitzschke, og slo seg sammen med kreftene rundt det avantgardistiske tidsskriftet *[[Der Sturm]]* i Berlin. Etter å ha møtt Theo van Doesburg, Oskar Schlemmer, Vasilij Kandinskij, Kurt Schwitters og Hans Arp, ble han medlem av De Stijl i 1925.

Sammen med Schwitters, Rudolf Jahns og Carl Buchheister dannet han 'Abstrakten Hannover'-gruppen i 1927. Gruppen var underavdeling av den internasjonale forening av ekspresjonister, futurister, kubister og konstruktivister*.

1932 ble Vordemberge-Gildewart med i kunstnergruppen '[[Abstraction-Création]]'. Denne gruppen ble stiftet i Paris av [[Naum Gabo]], [[Antoine Pevsner]], [[Auguste Herbin]], [[Theo van Doesburg]] und [[Georges Vantongerloo]].

Han var også medlem av flere andre tilsvarende grupper både hjemme og i utlandet. Han ble, sammen med mange andre erklært for [[entartete kunst|entartet]] fra 1937 av. Noen av hans verker ble stilt på utstillingen og flesteparten destruert. Han ble tvunget til å forlate Tyskland, og slo seg ned i Nederland, hvor han ble boende til 1954.

Ved krigsutbruddet i 1939 var han deltaker på representative utstillinger av moderne kunst i New York, Paris og London.

I 1954 ble han tilsatt som kunstlærer ved  *Hochschule für Gestaltung'' i Ulm. Der ble han som lærer og leder for avdeling for visuell kommunikasjon til han døde.

Vordemberge-Gildewart var deltaker i documenta 1 1955 og documenta II i 1959 i Kassel.

## Arbeider (titler på engelsk)
His works include:-
* 1925, Composition No. 15  - 1925
* 1936, Composition No. 104 - 1936
* 1946, Composition No. 154, oil on canvas, 120 x 80&nbsp;cm
* 1946, Untitled (C8), collage, paper and plastic on paper, 28.5 x 23.5&nbsp;cm
* c.1947, Untitled, collage on paper, 27.5 x 22.3&nbsp;cm
* 1953, Composition No. 194, oil on canvas, 50 x 60&nbsp;cm
* 1959/60, Composition No 212, oil on canvas, 105 x 80&nbsp;cm

## Referanser



## Videre lesning
* 

## Eksterne lenker
* Photographic portrait of Friedrich Vordemberge-Gildewart 
* Photographic portrait of Friedrich Vordemberge-Gildewart as an older man
* German initiative for the promotion of Friedrich Vordemberge-Gildewart, resident in Osnabrück.
Idrettsgallaen 2008

**Idrettsgallaen 2008** var en seremoni for å hedre de største idrettsnavnene og beste prestasjonene samt andre som hadde gjort en stor innsats for norsk idrett i 2007. Idrettsgallaen ble arrangert i Hamar OL-Amfi den 5. januar 2008 og hadde en hovedjury bestående av Jarle Aambø (juryleder), Karen-Marie Ellefsen, Jan-Erik Aalbu, Kjetil André Aamodt, Heidi Tjugum og Arnfinn Vik. 
 
## Årets navn

### Kategorier, prisvinnere og nominerte
Heman

**Heman** er et jødisk mannsnavn som betyr «trofast». I Det gamle testamente omtales flere med dette navnet. 

En av dem var en levitt, sønn av Joel og barnebarnet til profeten Samuel. Heman var en tempelsanger og bror til Asaf, som også var sanger i templet (se 1. Krønikebok 6,33). Han er i Bibelen oppgitt som forfatter av Salme 88, en salme som er skrevet av en som opplever at han er i nød. I Første Krønikebok 25,4 og 22 sies det at Jerimoth er en etterkommer etter Heman.
Alejandra

**Alejandra** er et spansk kvinnenavn dannet av ledd som betyr «beskytte» og «menneske». Navnet er i dag vanlig blant annet i Mexico, Argentina og Spania. En navnebærer er den meksikanske sangeren Alejandra Guzmán.

## Etymologi
*Alejandra* er den spanske feminine formen av *Alejandro*, som igjen stammer fra det greske navnet *Alexándros* (Ἀλέξανδρος). Navnet er sammensatt av de greske ordene *aléxō* (ἀλέξω), «å verge, beskytte», og *anḗr* (ἀνήρ) med genitiv *andrós*, «mann, menneske».

## Utbredelse
Navnet ble utbredt i den spansktalende verden gjennom kristen tradisjon og bruken av helgennavn knyttet til Alexander den store.

*Alejandra* er i dag et vanlig kvinnenavn blant annet i Mexico, Argentina og Spania.

|}

## Navnedag
*Alejandra* har navnedag i flere land, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Alejandra Pizarnik (1936–1972), argentinsk poet
* Alejandra Guzmán (født 1968), meksikansk sanger og låtskriver
* Alejandra Orozco-Loza (født 1997), meksikansk stuper

## Referanser


## Eksterne lenker
* 
*
Theo van Doesburg

**Theo van Doesburg** noen ganger også **Théo van Doesbourg** (født *Christian Emil Marie Küpper* 30. august 1883 i Utrecht, død 7. mars 1931 i Davos) var en nederlandsk maler, forlegger, forfatter, arkitekt, typograf og kunstteoretiker. Han brukte også pseudonymene **I. K. Bonset** og **Aldo Camini**.

Han studerte malerkunst fra 1899 etter å ha gitt opp planene om å bli skuespiller. Første utstilling av arbeider 1908.

Han var en sentral person i kunstnerlivet i Paris etter første verdenskrig, og var sammen med Piet Mondrian og flere med på å stifte de Stijl i 1917. Han var redaktør for bevegelsens tidsskrift.

Han startet allerede i 1916 samarbeide med arkitektene Oud og Wils og etter 1923 også Cornelis van Eesteren for å tilpasse de Stijl-tankegangen til bygninger og innredninger. Underviste på Bauhaus 1922. Samme året gjorde han konstruktivismen kjent i Nederland, ved å gi ut tidsskriftet *Mecano* under pseudonymet *I. K. Bonset*. Lanserte også begrepet konkret kunst som motstykke til abstrakt kunst.

I 1931 var han med på å stifte ennå en bevegelse: Abstraction-Création i Paris, sammen med Antoine Pevsner, Naum Gabo, Auguste Herbin und Georges Vantongerloo.

Representert posthumt på documenta 1 i Kassel 1955

## Galleri

Theo van Doesburg-Rhythmus eines russischen Tanzes.jpg|*Rytmen i en russisk dans* (1918)
Doesburg.jpg|*Compositie XI* (1918)


## Referanser


## Litteratur
* Jo-Anne Danzker: *Theo van Doesburg. Maler, Architekt* Prestel Verlag München ISBN= 3-7913-2404-7 (2000)

## Eksterne lenker
* 
* 
* kunstaspekte.de
Centric

**Centric** er et IT-selskap etablert i 1992 som Sanderink Groep. Selskapet har hovedkontor i Gouda i Nederland. Selskapet har over 5000 ansatte (2019). Selskapet ha en norsk filial som driver utleie av  IT-konsulenter og outsourcing innen IT.

Globalt leverer Centric også tjenester innen Software Solutions, IT outsourcing, Detaljhandel løsninger, Business Process Outsourcing og helse-systemer. I 2019 hadde Centric en omsetning på EUR 482 millioner med en EBIT på over EUR 12 millioner. Selskapet har også kontorer i Belgia, Tyskland, Romania og Litauen.

## Referanser


## Eksterne lenker
*
Dolores

**Dolores** er et opprinnelig spansk kvinnenavn som betyr «sorger» og «smerter». Navnet er vanlig i mange land, blant annet i Mellom-Amerika og Karibia.

## Etymologi
Navnet er hentet fra en av de spanske titlene til jomfru Maria, *La Virgen María de los Dolores*, «jomfru Maria av sorgene». *Dolores* har opprinnelse i latinske *dolor*, «sorg». Dette ordet kan muligens ha opphav i urindoeuropeiske **delh-*, «kutte».

*Dolores* har videre gitt opphav til navnene *[[Lola]]*, *[[Lolita]]*, *[[Delores]]* og *[[Dolly]]*.

## Utbredelse
*Dolores* ble populært i spansktalende land og ble også tatt i bruk i engelsktalende områder fra 1800-tallet, særlig i USA på 1920- og 30-tallet. I Norden har navnet vært dokumentert i Sverige siden 1825, med størst utbredelse mellom 1920 og 1949.

*Dolores* er i dag et svært vanlig navn i Spania, og er også mye brukt blant annet i Mexico og Venezuela.

|}

## Kjente personer med navnet
Personene i listen er ordnet kronologisk etter fødselsår.
* Dolores Costello (1903–1979), amerikansk skuespiller
* Dolores del Río (1904–1983), meksikansk skuespiller
* Dolores Hope (1909–2011), amerikansk sanger og filantrop
* Dolores Fuller (1923–2011), amerikansk skuespiller og låtskriver
* Dolores Gray (1924–2002), amerikansk scene- og filmskuespiller
* Dolores Huerta (født 1930), amerikansk borgerrettighetsforkjemper
* Dolores Cannon (1931–2014), amerikansk forfatter og hypnoseterapeut
* Dolores Keane (født 1953), irsk folkemusiker
* Dolores Catania (født 1971), amerikansk reality-TV-personlighet
* Dolores O'Riordan (1971–2018), irsk sangerinne og låtskriver og vokalist i The Cranberries

## Annen bruk av navnet
* *Dolores Claiborne*, en roman av Stephen King utgitt i 1992

## Se også
* Via Dolorosa

## Referanser


## Eksterne lenker
*
Aleksandra

**Aleksandra** er et kvinnenavn dannet av mannsnavnet *[[Alexander]]*, den latinske formen av det greske navnet *Alexandros*, som er dannet av *aléxein*, «forsvare», og *andrós*, genitiv av *anér*, «mann».

## Utbredelse
Navnet *Alexandra* var vanlig i Norge fra 1990- til 2010-årene og hadde en popularitetstopp med 0,3 % i 2005.

|}

## Navnedag
*Aleksandra* har navnedag i flere land. Den norske navnedagen er .

*Alexandra* har navnedag i flere land, oftest 2. januar, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Aleksandra Kollontaj (1872–1952), russisk kommunistisk revolusjonær
* Alexandra Paul (født 1963), amerikansk skuespiller
* Alexandra av Danmark (født 1963), dansk grevinne
* Aleksandra Mir (født 1967), polskfødt kunstner
* Aleksandra Niemczyk Meyer (født 1977), polsk-norsk bildekunstner
* Lene Alexandra Øien (født 1981), norsk fotomodell
* Alexandra Rotan (født 1996), norsk artist
* Ingrid Alexandra av Norge (født 2004), norsk prinsesse

## Referanser


## Eksterne lenker
*
Træffhuset

**Træffhuset** er et sammensatt idrettsbygg i Molde. Bygget ligger ved Romsdalsmuseet og Idrettens Hus og ble åpnet for trening 2. januar 2008. Den offisielle åpningen var 8. og 9. februar. 

Bygget består nå bl.a. av to/tre flerbrukshaller og en klatrehall, kalt *Moldeveggen*. Klatrehallen ble flyttet til Grandfjæra våren 2023. Flerbrukshallene heter Molde Arena og *Rekneshallen*.

Rett utenfor idrettsbygget er det lagt kunstgress på den gamle Reknesbanen og bygd tribune som en del av bygningsmassen. Kunstgresset åpnet september 2008 og er Sportsklubben Træffs hjemmebane.

## Eksterne lenker
* Informasjon om anlegget fra Molde kommune
Vesterålen prosti

**Vesterålen prosti**, også benevnt **Hadsel prosti** *([[Norrønt språk|norrønt]]: Hovdasegl)* er et prosti i Sør-Hålogaland bispedømme. Prostiet har sitt sete i Sortland.

## Sogn i prostiet
*I Andøy kommune
** Andenes
** Bjørnskinn
** Dverberg 

*I Bø kommune
**Bø og Malnes

*I Hadsel kommune
** Hadsel
** Melbu
** Ytre Eidsfjord 

*I Sortland kommune
**Sortland

*I Øksnes kommune
**Øksnes
*I Lødingen Kommune
**Lødingen (tettsted)
**Vestbygd


Fil:Hadsel kirke.jpg|Hadsel kirke fra 1824 
Fil:IMG 1430a - Langenes kirke.jpg|Langenes kirke fra 1500-tallet er det eldste kirkebygget i Vesterålen.
Fil:Sortland kyrkje cropped.jpg|Sortland kirke fra 1901. 
Fil:Lødingen kirke fra RA.jpg|Lødingen Kirke på tettstedet i Lødingen Kommune


## Historikk

Prostiet ble opprettet ved kongelig resolusjon av 1. mars 1849 ved delingen av Lofoten og Vesterålen i Lofoten og Vesterålen prostier.

### Prestegjeld
* Hadsel *(fra [[middelalderen]])*
* Øksnes *(opprettet 1770)*
* Bø *(opprettet 1810)*
* Sortland *(opprettet 1851)*
* Dverberg *(opprettet 1770)*
* Andenes *(opprettet 1967)*

## Kilder
* Lofoten og Vesterålen prosti, arkivportalen.no 
* Prostiet på kirken.no